CELEX: 62011CN0472
Language: ro
Date: 2011-09-16 00:00:00
Title: Cauza C-472/11. sz. ügy: Cerere de pronunțare a unei hotărâri preliminare introdusă de Fővárosi Bíróság (Republica Maghiară) la 16 septembrie 2011 — Banif Plus Bank Zrt./Csaba Csipai și Viktória Csipai

17.12.2011   
            
            
               RO
            
            
               Jurnalul Oficial al Uniunii Europene
            
            
               C 370/16
            
         Cerere de pronunțare a unei hotărâri preliminare introdusă de Fővárosi Bíróság (Republica Maghiară) la 16 septembrie 2011 — Banif Plus Bank Zrt./Csaba Csipai și Viktória Csipai
   (Cauza C-472/11. sz. ügy)
   2011/C 370/26
   Limba de procedură: maghiara
   
      Instanța de trimitere
   
   Fővárosi Bíróság
   
      Părțile din acțiunea principală
   
   
      Reclamantă: Banif Plus Bank Zrt.
   
      Pârâți: Csaba Csipai și Viktória Csipai
   
      Întrebările preliminare
   
   
               1.
            
            
               O instanță națională care, constatând caracterul abuziv al unei condiții contractuale generale în lipsa unei cereri în acest sens adresată de părți, le informează că consideră nulă cea de a patra teză a clauzei 29 din condițiile generale ale contractului de împrumut încheiat de părțile în litigiu, acționează în conformitate cu dispozițiile articolului 7 alineatul (1) din Directiva 93/13/CEE (1)? Nulitatea rezultă dintr-o încălcare a unor dispoziții legale, mai exact, a [articolului] 1 [alineatul] 1 litera c) și a [articolului] 2 litera j) din Decretul guvernamental nr. 18/1999 privind clauzele contractuale abuzive.
            
         
               2.
            
            
               În situația vizată de prima întrebare, instanța națională poate solicita părților în litigiu să dea o declarație cu privire la clauza contractuală menționată, astfel încât să poată fi deduse consecințele juridice aferente eventualului caracter abuziv al clauzei și să fie îndeplinite obiectivele prevăzute la articolul 6 alineatul (1) din Directiva 93/13?
            
         
               3.
            
            
               În contextul descris anterior, la examinarea unei clauze contractuale abuzive, instanța națională poate examina toate clauzele contractuale sau numai pe cele pe care cocontractantul consumatorului își întemeiază cererea?
            
         
      (1)  Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (JO L 95, p. 29, Ediție specială, 15/vol. 2, p. 273).